Irreplaceable
„Irreplaceable“ – antrasis tarptautinis R&B atlikėjos Beyoncé Knowles singlas, iš albumo „B'Day“. Dainą kūrė Knowles, Shaffer „Ne-Yo“ Smith, Tor Erik Hermansen, Mikkel S. Eriksen, Espen Lind, Amund Bjørklund, ir prodiusavo Stargate ir Knowles. „Irreplaceable“ buvo išleista 2006 m. gruodžio 5 d. JAV kaip trečiasis albumo singlas. „Pitchfork Media“ ir „Rolling Stone“ dainą įvardijo kaip vieną geriausių 2000-aisiais. Daina laimėjo daug apdovanojimų, tarp jų kaip Geriausia RNB/Soul daina per Soul Train Music Awards, bei buvo nominuota Metų kūrinio kategorijoje per 50th Grammy Awards. „Irreplaceable“ tapo ketvirtuoju soliniu Numeris #1 JAV, kuri išbuvo dešimt savaičių ir daugelyje pasaulio šalių daina tapo multiplatinine.